Igvasu (upė)

Igvasu (, ) – upė Pietų Amerikoje; Paranos kairysis intakas. Išteka pietryčių Brazilijoje (Santa Katarinos valstijoje), vakariniuose Jūros kalnagūbrio šlaituose. Teka į vakarus Brazilijos plokščiakalniu, sudaro sieną tarp Argentinos ir Brazilijos. 23 km nuo žiočių krenta Igvasu kriokliu – kuris yra įtrauktas į UNESCO pasaulio paveldo sąrašą ir laikomas vienu įspūdingiausių gamtos darinių. Žemiau krioklio upė teka 80 m gylio kanjonu. Igvasu upė įteka į Paraną tarp Puerto Igvasu (Argentina) ir Fos do Iguasu (Brazilija) miestų, Paragvajaus pasienyje.

Žemupio vagoje gausu salų. Patenka į Igvasu nac. parko teritoriją. Vietomis patvenkta. Vidurupyje laivuojama nedideliais laivais.

Pavadinimas y guasu gvaranių kalba reiškia „didysis vanduo“.

Šaltiniai 

Argentinos upės
Brazilijos upės